สวัสดีค่ะคือหนุอยากทราบว่าถ้าหนุเคยคลอดก่อนกำหนดมาแล้วตอน34สัปดาห์ แล้วถ้าหากตั้งครรภ์ใหม่อีกครั้งถ้าเราไม่อยากคลอดก่อนกำหนดได้ไหมค่ะ มันสามารถมีวิธีไหนที่ทำไห้เราคลอดลูกออกมาได้ปกติบ้างค่ะกังวลมากค่ะ
สวัสดีค่ะ การคลอดก่อนกำหนด คือภาวะปากมดลูกเปิดที่เป็นผลมาจากการหดและขยายตัวของมดลูกในช่วงก่อนสัปดาห์ที่ 37 ของการตั้งครรภ์ ซึ่งการตั้งครรภ์ปกติจะใช้เวลาประมาณ 37-40 สัปดาห์ การคลอดก่อนกำหนดอาจส่งผลให้มีภาวะแทรกซ้อนทั้งต่อมารดาและทารกได้ หลักๆคือเรื่องปอดของทารกยังไม่โตเต็มที่ จึงยังหายใจเองข้างนอกไม่ได้ ทำให้มีภาวะหายใจล้มเหล่วได้ จึงเป็นภาวะที่แพทย์มักจะเฝ้าระวังไม่ให้เกิดค่ะในทางการแพทย์ปัจจุบันยังไม่มีวิธีการใดที่ใช้ป้องกันการคลอดก่อนกำหนดได้ อาจจะแก้จากเหตุปัจจัยที่แก้ได้ ดังนั้นควรฝากครรภ์กับสูตินรีแพทย์ตั้งแต่เนิ่นๆเพื่อเฝ้าระวังสาเหตุต่างๆเช่นมารดาอายุมากหรือน้อยเกินไป เป็นครรภ์แฝด มีการติดเชื้อมะเร็งปากมดลูก การติดเชื้อสเตรปโตคอคคัสกรุ๊ปบี การติดเชื้อทริโคโมแนส หรือช่องคลอดอักเสบจากเชื้อพยาธิ รวมถึงการติดเชื้อจากโรคติดต่อทางเพศสัมพันธ์ มีการสูบบุหรี่หรือใช้ยาเสพติด มีความเครียด ยกของหนัก หรือได้รับบาดเจ็บในระหว่างตั้งครรภ์ เป็นต้นหากมีการเจ็บครรภ์คลอดก่อนกำหนด ให้รีบไปรพ.ทันที เพราะแพทย์อาจต้องให้ยาเพื่อยับยั้งการบีบตัวของมดลูก และยาสเตียรอยด์แบบฉีดเพื่อกระตุ้นการทำงานของปอดในทารก และเฝ้าระวังอาการในรพ.อ่านเพ่ิมเติมได้ที่